JMT วิ่งต่อ 6% ทำจุดสูงสุดรอบ 4 เดือน โบรกฯ ชูท็อปพิคกลุ่ม รับผลดี “หนี้เสีย” พุ่ง
JMT วิ่งต่อ 6% ทำจุดสูงสุดรอบ 4 เดือน โบรกฯชูท็อปพิคกลุ่ม รับผลดี “หนี้เสีย” พุ่ง ล่าสุดอยู่ที่ 23.30 บาท บวก 1.40 บาท หรือ 6.39% มูลค่าซื้อขาย 195.29 ล้านบาท
JMT วิ่งต่อ 6% ทำจุดสูงสุดรอบ 4 เดือน โบรกฯ ชูท็อปพิคกลุ่ม รับผลดี “หนี้เสีย” พุ่ง ล่าสุดอยู่ที่ 23.30 บ. บวก 1.40 บ. หรือ 6.39% มูลค่าซื้อขาย 195.29 ลบ.
23 มิ.ย. 2563

ผู้สื่อข่าวรายงานว่า ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 10.29 น. อยู่ที่ 23.30 บาท บวก 1.40 บาท หรือ 6.39% สูงสุดที่ 23.30 บาท ต่ำสุดที่ 22.40 บาท ด้วยมูลค่าซื้อขาย 195.29 ล้านบาท

ทั้งนี้ ราคาหุ้น JMT ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 23.40 บาท เมื่อวันที่ 18 ก.พ.2563
โดย บล.ทรีนีตี้ ระบุในบทวิเคราะห์ ยังคงมองเช่นเดิมว่า ธุรกิจ AMC จะเป็นธุรกิจที่เป็น Winner สำคัญ จากแนวโน้ม NPL ที่มากขึ้นในช่วงถัดไป ซึ่งจะสามารถทำให้บริษัทสามารถเลือกซื้อหนี้ได้ในราคาถูกเพื่อนำมาบริหารจัดการมากขึ้น โดยฐานหนี้ที่ใหญ่ขึ้นนี้ จะเป็นปัจจัยบวกต่อรายได้และกำไรของบริษัทในระยะถัดไป
ทั้งนี้ ยังคงเลือก JMT เป็น Top pick ของกลุ่ม ให้ราคาเป้าหมายอยู่ที่ 23 บาท ในฐานะที่เป็นบริษัทที่มีหนี้ไม่มีหลักประกันเป็นจำนวนมาก จึงไม่ต้องมานั่งกังวลกับการทอดทรัพย์หลักประกัน นอกจากนั้นการรับรู้รายได้ ยังสามารถทำได้ตามเกณฑ์ EIR ปกติเช่นเดิม
ด้าน บล.กสิกรไทย ระบุในบทวิเคราะห์ว่า JMT ราคาไต่ระดับขึ้นไปแถว 21.9 ก่อนพักตัวลงมาทดสอบเส้นเฉลี่ยหลักและขอบล่างช่องขนานแถว 19.3 ก่อนดีดตัวกลับ ล่าสุดขึ้นทดสอบจุดสูงระยะสั้น พร้อม Vol. ด้าน MACD เริ่มวกขึ้นเหนือ signal line หลังพักตัวในแดนบวก สนับสนุนโอกาสที่ราคาจะแกว่งตัวขึ้นต่อ ประเมินแนวรับ 21.5 +/- แนวต้าน 22.5 &amp; 23 &amp; 24